smcproject/ml-wiki-sentences huggingface dataset:
ഏഴുവർഷങ്ങൾക്കു മുമ്പ് പ്രസിദ്ധപ്പെടുത്തിയ എൻ.പി യുടെ നോവലിനെതിരെ പ്രതികരിക്കാത്തവർ ഇപ്പോഴിറങ്ങിയ ചിത്രത്തിനെതിരെ പ്രതിഷേധിക്കുന്നത് എന്തുകൊണ്ട് എന്നും അതിരുകളില്ലാത്ത ആവിഷ്കാര സ്വാതന്ത്യത്തിനായി വാദിക്കുന്നവർ സ്വന്തം കുടുംബത്തിനു മാനഹാനിവരുന്നതെന്ന കാരണത്താൽ ചിത്രം പിൻവലിക്കണമെന്ന് ആവശ്യപ്പെടുന്നത് എന്തുകൊണ്ട് എന്ന ചോദ്യവും ചിത്രത്തിനെതിരെ വിമർശനമുന്നയിച്ച ഹമീദ് ചേന്ദമംഗല്ലൂരിനെതിരെ മറുവിമർശനം ഉയരുകയുണ്ടായി .
അതോടൊപ്പം വീരപുത്രൻ എന്ന ചിത്രം പിൻ‌വലിക്കണെമെന്ന് താൻ ആവശ്യപ്പെട്ടത് തന്റെ അവധാനതക്കുറവാണെന്നും അതിൽ താൻ നിർവ്യാജ്യം ഖേദപ്രകടിപ്പിക്കുന്നുവെന്നും ഹമീദ് ചേന്ദമംഗല്ലൂർ എഴുതുകയുണ്ടായി.
മുസ്ലിം ലീഗിനെ മോശമായി ചിത്രീകരിച്ചിട്ടുണ്ട് എന്നതാണ് മറ്റൊരു വിവാദം.
ലീഗുകാരെ വർഗീയവാദികളായി ചിത്രീകരിക്കുന്നുവെന്ന് പറഞ്ഞു ചില ലീഗ് പ്രാദേശിക നേതാക്കൾ രംഗത്ത്‌ വന്നിരുന്നു.
പാക് അനുകൂലിയായ എ കെ ഒടയത്തിൽ എന്നയാൾ സാഹിബിന് വിഷം നൽകുന്നുവെന്ന ധ്വനിയാണ് ചിത്രം നൽകുന്നത്.
എന്നാൽ അക്കാലത്ത് പാകിസ്താൻ വിഭജനത്തെ എതിർത്ത സാഹിബിനോട് എതിർപ്പുണ്ടായിരുന്ന ലീഗിലെ പാക്ക് അനുകൂല ഗ്രൂപ്പിൽ പെട്ട ആളാണ്‌ എ. കെ. ഓടയത്തിൽ എന്നാണ് പി.ടി. കുഞ്ഞുമുഹമ്മദ്‌ വിശദീകരിച്ചത്.
അവലംബം പുറത്തേക്കുള്ള കണ്ണി ഔദ്യോഗിക വെബ്‌സൈറ്റ്
വീരപ്പ മൊയ്‌ലി
2013 മുതൽ 2014 വരെ കേന്ദ്ര വനം, പരിസ്ഥിതി വകുപ്പ് മന്ത്രിയായിരുന്ന മുൻ കർണ്ണാടക മുഖ്യമന്ത്രിയും കർണ്ണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവുമാണ് മാർപ്പാടി വീരപ്പമൊയ്ലി എന്നറിയപ്പെടുന്ന എം.വീരപ്പമൊയ്ലി.
(ജനനം: 12 ജനുവരി 1940) പരിഷ്കരിച്ച പുതിയ ഒരു കോൺഗ്രസ് പാർട്ടി വേണം എന്നാവശ്യപ്പെടുന്ന G-23 വിഭാഗത്തിലെ ഒരംഗം കൂടിയാണ് ഇദ്ദേഹം.
കർണാടകയിലെ ദക്ഷിണകന്നഡയിലുള്ള മാർപ്പാടിയിൽ തമ്മയ മൊയ്ലിയുടേയും പൂവമ്മയുടേയും മകനായി 1940 ജനുവരി 12ന് ജനിച്ചു.
പ്രാഥമിക വിദ്യാഭ്യാസത്തിന് ശേഷം മാർപ്പാടിയിലുള്ള ഗവ.
കോളേജിൽ നിന്നും ബിരുദവും ബാംഗ്ലൂരിലുള്ള ഗവ.
ഒരു അഭിഭാഷകനായി ഔദ്യോഗിക ജീവിതമാരംഭിച്ച വീരപ്പ മൊയ്ലി പിന്നീട് കോൺഗ്രസ് പാർട്ടിയിൽ ചേർന്നു.
1972 മുതൽ 1999 വരെ ആറ് തവണ ഉടുപ്പി ജില്ലയിലുള്ള കർക്കല മണ്ഡലത്തിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
കർണാടക നിയമസഭയിലെ കാബിനറ്റ് വകുപ്പ് മന്ത്രി, പ്രതിപക്ഷനേതാവ് എന്നീ നിലകളിൽ പ്രവർത്തിച്ച മൊയ്ലി 1992 മുതൽ 1994 വരെ കർണ്ണാടകയുടെ മുഖ്യമന്ത്രിയായിരുന്നു.
2009-ൽ ചിക്കബെല്ലാപ്പൂരിൽ നിന്ന് ആദ്യമായി ലോക്സഭാംഗമായ മൊയ്ലി 2014-ലും വീണ്ടും ലോക്സഭാംഗമായി തിരഞ്ഞെടുക്കപ്പെട്ടു.
രണ്ടാം മൻമോഹൻ സിംഗ് മന്ത്രിസഭയിലെ കാബിനറ്റ് വകുപ്പ് മന്ത്രിയായിരുന്നു.
2019-ൽ ചിക്കബെല്ലാപ്പൂരിൽ നിന്ന് വീണ്ടും മത്സരിച്ചെങ്കിലും പരാജയപ്പെട്ടു.
പ്രധാന പദവികളിൽ 1972-1999 : നിയമസഭാംഗം, (6) കർക്കല 1975 : സംസ്ഥാന ചെറുകിട വ്യവസായ വകുപ്പ് മന്ത്രി 1980-1983 : സംസ്ഥാന ധനകാര്യവകുപ്പ് മന്ത്രി 1983-1985 : നിയമസഭയിലെ പ്രതിപക്ഷ നേതാവ് 1989-1990 : സംസ്ഥാന നിയമവകുപ്പ് മന്ത്രി 1990-1992 : സംസ്ഥാന വിദ്യാഭ്യാസ വകുപ്പ് മന്ത്രി 1992-1994 : കർണ്ണാടക മുഖ്യമന്ത്രി 2009 : ലോക്സഭാംഗം, (1) ചിക്കബെല്ലാപ്പൂർ 2009-2011 : കേന്ദ്ര നിയമവകുപ്പ് മന്ത്രി 2011-2012 : കേന്ദ്ര കമ്പനികാര്യ വകുപ്പ് മന്ത്രി 2012 : കേന്ദ്ര ഊർജ വകുപ്പ് മന്ത്രി 2012-2014 : കേന്ദ്ര പെട്രോളിയം, പ്രകൃതി വാതക വകുപ്പ് മന്ത്രി 2013-2014 : കേന്ദ്ര പരിസ്ഥിതി, വനം വകുപ്പ് മന്ത്രി 2014 : ലോക്സഭാംഗം, (2) ചിക്കബെല്ലാപ്പൂർ അവലംബം പുറത്തേക്കുള്ള കണ്ണികൾ http://www.devadiga.com/mille/index.asp?id=48 Archived 2007-09-27 at the Wayback Machine .
http://www.ibnlive.com/news/panel-tells-govt-to-end-secrecy/12612-4.html Archived 2007-09-30 at the Wayback Machine .
https://web.archive.org/web/20090828084424/http://www.geocities.com/hmoily/ Veerappa Moily എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ "Mere culture of tweets won't take Congress forward: Moily - The Week" https://www.theweek.in/news/india/2022/03/14/mere-culture-of-tweets-wont-take-congress-forward-moily.amp.html ↑ "കൂറുള്ളവർക്ക് വിലയില്ല; കോൺഗ്രസിൽ അവസരവാദികളുടെ കാലമെന്ന് വീരപ്പ മൊയ്‌ലി, Malayalam News,Veerappa moily,congress,Congress News,Latest News Malayalam" https://www.mathrubhumi.com/amp/news/india/opportunists-had-crept-into-congress-party-says-veerappa-moily-1.7345623 ↑ "എം വീരപ്പ മൊയ്ലി: പ്രായം, കുടുംബം, ജീവചരിത്രം, ഭാര്യ, രാഷ്ട്രീയജീവിതം, വിദ്യാഭ്യാസം, നേട്ടങ്ങൾ, സമ്പത്ത് തുടങ്ങിയ കാര്യങ്ങൾ - Malayalam Oneindia" https://malayalam.oneindia.com/politicians/m-veerappa-moily-33716.html ↑ "Former Karnataka CM Veerappa Moily loses, BJP candidate wins by big margin | The News Minute" https://www.thenewsminute.com/article/former-karnataka-cm-veerappa-moily-loses-bjp-candidate-wins-big-margin-102270?amp
വീരപ്പൻ ഇംഗ്ലീഷ് വിലാസം https://ml.wikipedia.org/wiki/Veerappan
തമിഴ്നാട് , കേരളം , കർണാടകം എന്നീ സംസ്ഥാനങ്ങളിൽ വിഹരിച്ച് ചന്ദനവും , ആനക്കൊമ്പും മറ്റും കവർച്ച ചെയ്തിരുന്ന കുപ്രസിദ്ധ കൊള്ളക്കാരനായിരുന്നു ' വീരപ്പൻ' അഥവാ കൂസു മുനിസ്വാമി വീരപ്പൻ.
(ജനനം: ജനുവരി 18 , 1952 –മരണം: ഒക്ടോബർ 18 , 2004 ) .
ഇന്ത്യയുടെ റോബിൻ ഹുഡ് എന്ന് വീരപ്പൻ സ്വയം അവരോധിച്ചു.
ബിൽഗിരിരങ്കന ബേട്ട , മാലെ മഹദേശ്വര ബേട്ട എന്നീ മലകൾ, സത്യമംഗലം , ഗുണ്ടിയാൽ വനങ്ങൾ എന്നിവയായിരുന്നു വീരപ്പന്റെ പ്രധാന വിഹാര രംഗം.
കേരളം , തമിഴ്നാട് , കർണ്ണാടകം എന്നീ സംസ്ഥാനങ്ങളുടെ അതിർത്തി പ്രദേശങ്ങളിൽ 6,000-ത്തോളം ചതുരശ്ര കിലോമീറ്റർ വിസ്തൃതിയുള്ള വനങ്ങളിൽ വീരപ്പൻ വിഹരിച്ചു.
മൂന്നു സംസ്ഥാനങ്ങളിലെ പോലീസ് സേനയും ഇന്ത്യൻ അർദ്ധസൈനിക വിഭാഗവും വീരപ്പനെ പിടികൂടാൻ പരിശ്രമിച്ചു.
ഒരു സമയത്ത് നൂറുകണക്കിനു അംഗങ്ങളുള്ള ഒരു ചെറിയ സൈന്യം തന്നെ വീരപ്പനു സ്വന്തമായി ഉണ്ടായിരുന്നു.
ഏകദേശം 124 വ്യക്തികളെ വീരപ്പൻ കൊലപ്പെടുത്തി എന്ന് വിശ്വസിക്കുന്നു.
ഇവരിൽ ഉയർന്ന പോലീസ് ഉദ്യോഗസ്ഥരും വനം വകുപ്പ് ഉദ്യോഗസ്ഥരും ഉൾപ്പെടും.
ഇതിനു പിന്നാലെ 200-ഓളം ആനകളെകൊന്ന് ആനക്കൊമ്പ് ഊരിയതിനും $2,600,000 ഡോളർ വിലവരുന്ന ആനക്കൊമ്പ് അനധികൃതമായി കടത്തിയതിനും 10,000 ടൺ ചന്ദനത്തടി മുറിച്ചു കടത്തിയതിനും ($22,000,000 ഡോളർ വിലമതിക്കുന്നു) വീരപ്പന്റെ പേരിൽ കേസുകൾ നിലനിന്നു.
വീരപ്പനെ പിടികൂടാൻ പത്തുവർഷത്തെ കാലയളവിൽ സർക്കാർ ഏകദേശം 2,000,000,000 രൂപ (വർഷം തോറും 200,000,00) ചിലവഴിച്ചു.
ഇരുപതുവർഷത്തോളം പിടികിട്ടാപ്പുള്ളിയായി തുടർന്ന വീരപ്പൻ പോലീസ് വെടിയേറ്റ് 2004-ൽ കൊല്ലപ്പെട്ടു .
വിവാദങ്ങൾ മരണം
1975 ബാച്ചിലെ തമിഴ്നാട് കേഡർ ഐപിഎസ് ഓഫീസറായി തന്റെ ഔദ്യോഗികജീവിതം ആരംഭിച്ച കെ. വിജയകുമാർ ആയിരുന്നു വീരപ്പനെ പിടികൂടാനുള്ള ഓപ്പറേഷൻ കൊക്കൂൺ (Operation Cocoon) എന്ന പ്രത്യേക ദൗത്യസംഘത്തിന്റെ തലവൻ ആയി പ്രവർത്തിച്ചത്.
പിന്നീട്, മുൻ പ്രധാനമന്ത്രി‌ രാജീവ് ഗാന്ധിയുടെ എസ്.പി.ജി സുരക്ഷാസംഘത്തിലും ഇദ്ദേഹം പ്രവർത്തിച്ചിരുന്നു.
സി.ആർ.പി.എഫ് ഡയറക്ടർ ജനറൽ, നാഷണൽ പോലീസ് അക്കാഡമി ഡയറക്ടർ ജനറൽ എന്നീ സ്ഥാനങ്ങൾ വഹിച്ചിട്ടുള്ള‌ വിജയകുമാർ 2012ൽ സർവ്വീസിൽ നിന്നും വിരമിച്ചു.
ജമ്മു-കശ്മീർ ഗവർണറുടെ സുരക്ഷാ ഉപദേഷ്ടാവായി 2019 ഒക്ടോബർ 31 ഇദ്ദേഹം ചുമതല ഏൽക്കുകയുണ്ടായി.
മരണകാരണങ്ങൾ വാദി പ്രതിവാദങ്ങൾ ഏറ്റുമുട്ടലിൽ കൊല്ലപ്പെട്ടു പോലീസ് / സർക്കാർ എന്തുകൊണ്ട് തലയിൽ ഒരു വെടിയുണ്ട മാത്രം?
പ്രത്യേകിച്ച് ഒരു ഏറ്റുമുട്ടലിൽ?
എന്തുകൊണ്ട് ജീവനോടെ പിടിക്കാൻ സാധിച്ചില്ല?
വീരപ്പന് തന്റെ കൊമ്പൻമീശ നിലനിറുത്തണം എന്നായിരുന്നു.
ആരാണ് അതു നീക്കം ചെയ്തത്: പോലീസോ വീരപ്പനോ?
വീരപ്പന്റെ തന്നെ സംഘാംഗം ദ് വീക്ക് ഔദ്യോഗിക ഏറ്റുമുട്ടൽ കഥയ്ക്ക് വിപരീതം ആത്മഹത്യ മുത്തുലക്ഷ്മി (വീരപ്പന്റെ ഭാര്യ) വീരപ്പൻ പിടികൂടപ്പെടും എന്ന് ഉറപ്പായാൽ ആത്മഹത്യചെയ്യും എന്ന് പറഞ്ഞിരുന്നു.
പോലീസ് മുത്തുലക്ഷ്മിയെ വീരപ്പന്റെ ശരീരം പൂർണ്ണമായി കാണുന്നതിൽ നിന്നും വിലക്കി.
പോലീസ് വീരപ്പന്റെ ശവശരീരം കുഴിച്ചിടുന്നതിനു പകരം ദഹിപ്പിക്കണം എന്ന് നിർബന്ധം പിടിച്ചു.
കൊലപാതകം കുമുദം തമിഴ് വാരിക എന്തുകൊണ്ട് ജീവനോടെ പിടിക്കാൻ സാധിച്ചില്ല?
അവലംബം 1 2 3 4 ↑ ↑ ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ http://www.telegraphindia.com/1050515/asp/look/story_4725697.asp ↑ https://archive.today/20120905124651/www.hindustantimes.com/news/specials/veer/rise1.html "Veerappan, the man behind 124 murders": Hindustan Times feature ↑ http://www.cnn.com/2004/WORLD/asiapcf/10/18/india.bandit/index.html CNN: Police kill India's 'Robin Hood' ↑ മാതൃഭൂമി വാർത്ത
വീരകേരളവർമ്മ
കഥകളിയുടെ പരിഷ്കർത്താവായ വീരകേരളവർമ്മ (1766-1828) 1809 മുതൽ 1828 വരെ കൊച്ചിയുടെ രാജാവായിരുന്നു.
ജ്യേഷ്ഠനായ രാമവർമ്മമഹാരാജാവിന്റെ മരണശേഷമാണ്‌ വീരകേരളവർമ്മ അധികാരത്തിലെത്തുന്നത്.
വാതരോഗിയായിരുന്ന ഇദ്ദേഹം രാജ്യഭാരം സമർഥരായ മന്ത്രിമാരെ ഏൽപ്പിച്ച് ഗ്രന്ഥപാരായണത്തിനും കാവ്യരചനയ്ക്കും മറ്റുമായി സമയം ചെലവിടുകയായിരുന്നു.
മധ്വന്റെ ദർശനത്തെയായിരുന്നു ഇദ്ദേഹം അവലംബിച്ചിരുന്നത്.
കൃതികൾ ആട്ടക്കഥകൾ
നൂറോളം ആട്ടക്കഥകൾ വീരകേരളവർമ്മ രചിച്ചിട്ടുള്ളതായി പറയപ്പെടുന്നുണ്ടെങ്കിലും അമ്പതോളം കൃതികളേ തൃപ്പൂണിത്തുറ ഈടുവെപ്പിലുള്ളൂ എന്ന് ഉള്ളൂർ പറയുന്നു.
കാവ്യഗുണം തീരെക്കുറവായതിനാൽ കേരളവർമ്മയുടെ ആട്ടക്കഥകൾ രംഗത്ത് അവതരിപ്പിക്കുന്നതിനും പ്രചരിപ്പിക്കുന്നതിനും പിൽക്കാലത്ത് ആരും മുതിർന്നില്ല.
അദ്ദേഹത്തിന്റെ ആട്ടക്കഥകളിൽ ഒന്നുപോലും പ്രചാരത്തിലില്ല.
ആട്ടക്കഥാരചന കേരളവർമ്മയുടെ ദിനചര്യയുടെ അനുപേക്ഷണീയഭാഗമായിരുന്നു.
താൻ എഴുതിയ കഥ തന്റെ കളിയോഗത്തിലെ നടന്മാരെക്കൊണ്ട് ഉച്ചയ്ക്കുശേഷം ചൊല്ലിയാടിച്ച് രാത്രിയിൽ അഭിനയിച്ചുകണ്ടതിനുശേഷമേ രാജാവ് ഉറങ്ങിയിരുന്നുള്ളൂ.
ഇതിനെക്കുറിച്ച് കേരളസാഹിത്യചരിത്രത്തിൽ ഉള്ളൂർ ഇങ്ങനെയാണ്‌ രേഖപ്പെടുത്തിയിരിക്കുന്നത് : “ കഥകളിയിലും ചാക്യാർക്കൂത്തിലും അവിടുത്തേക്ക് കലശലായ ഭ്രമമുണ്ടായിരുന്നു. പതിവായി അമൃതേത്തു കഴിഞ്ഞാൽ കഥകളിയെഴുതിത്തുടങ്ങും; അതു പ്രായേണ ദ്രുതകവിതാരീതിയിലുമായിരിക്കും. അത്തരത്തിലായിരുന്നു അവിടത്തെ ദൈനംദിന കാര്യപരിപാടി. നൈസർഗ്ഗികമായിത്തന്നെ പ്രകൃഷ്ടമായ വാസനയില്ലാതിരുന്ന അവിടുന്ന് ആ രീതികൂടി അവലംബിച്ചപ്പോൾ കാവ്യഗുണം വിരളമായിപ്പോയതിൽ ആശ്ചര്യപ്പെടുവാനില്ലല്ലോ. പോരാത്തതിന് അവിടുത്തെ ആട്ടക്കഥകളിൽ ശ്ലോകംപോലെ പദവും സംസ്കൃതമാണ്‌. ഭാഷയുടെ കലർപ്പ് അപൂർവം ചില പദങ്ങളിൽ ഇല്ലെന്ന് ശപഥംചെയ്യാൻ നിവൃത്തിയില്ലെന്നേയുള്ളൂ. ”
വീരകേരളവർമ്മയുടെ ആട്ടക്കഥകൾ താഴെ കൊടുക്കുന്നു
കല്യാണസൌഗന്ധികം, ധ്രുവചരിതം, ഗജേന്ദ്രമോക്ഷം, സന്താനഗോപാലം, രാവണപരാജയം, ജരാസന്ധപരാജയം, നീലാസ്വയംവരം, സുദക്ഷിണവധം, രുക്മിണീസ്വയംവരം, പാരിജാതാപഹരണം, മിത്രവിന്ദാസ്വയംവരം, രേവതീസ്വയംവരം, ഭദ്രാസ്വയംവരം, കാളീസ്വയംവരം, ദുശ്ശാസനവധം, ദൂതവാക്യം, സുന്ദോപസുന്ദോപാഖ്യാനം, കിർമ്മീരവധം, ഭീമസേനദിഗ്വിജയം, ശ്രീകൃഷ്ണാവതാരം, അഷ്ടാക്ഷരമാഹാത്മ്യം, സാല്വവധം, രാസക്രീഡ, സീതാസ്വയംവരം, സുഗ്രീവാഭിഷേകം, സഗരോപാഖ്യാനം, നിവാതകവചവധം, അജാമിളമോക്ഷം, ഭാർഗ്ഗവാവതാരം, ബലരാമതീർഥയാത്ര, വാമനമാഹാത്മ്യം, താടകവധം, ശാകുന്തളകഥ, ദക്ഷയാഗം, കിരാതം, സുന്ദരീസ്വയംവരം, അംബരീഷചരിതം, വ്യാസാവതാരം, യാഗരക്ഷ, അഹല്യാമോക്ഷം, മുചുകുന്ദമോക്ഷം, പാഞ്ചാലീസ്വയംവരം, ദേവയാനീചരിതം, അമൃതമഥനം, സുഭദ്രാഹരണം, മധ്വവിജയം.
കോട്ടയത്തു തമ്പുരാന്റെ കിർമ്മീരവധം, നിവാതകവചവധം; അശ്വതിതിരുനാളിന്റെ രുക്മിണീസ്വയംവരം, അംബരീഷചരിതം ഇവ നിൽക്കെയായിരുന്നു വീരകേരളവർമ്മ ആ ഇതിവൃത്തങ്ങളെ ഉപജീവിച്ച് ആട്ടക്കഥകൾ എഴുതുന്നത്.
നളകഥയെയും അഞ്ചുദിവസത്തെ കഥയാക്കി എഴുതിയിട്ടുണ്ട് ഇദ്ദേഹം.
സംസ്കൃതകാവ്യങ്ങൾ പൂർണ്ണത്രയീശശതകം - കൊച്ചി രാജകുടുംബത്തിന്റെ കുലദൈവമായ പൂർണ്ണത്രയീശനെ സ്തുതിക്കുന്നു.
ദശാവതാരശ്ലോകമാല - മഹാവിഷ്ണുവിന്റെ പത്ത് അവതാരങ്ങളെ കീർത്തിക്കുന്നു.
ഭാർഗവാവതാരം,ശ്രീരാമാവതാരം, ശ്രീകൃഷ്ണാവതാരം എന്നീ ഭാഗങ്ങളേ കിട്ടിയിട്ടുള്ളൂ.
മറ്റു രചനകൾ കാശി സഞ്ചാരക്കുറിപ്പ് (ആംഗലേയം) കഥകളിയുടെ പരിഷ്കർത്താവ്
വളരെക്കാലം കഥകളിയുടെ പോഷകരായി വർത്തിച്ചവരാണ് കൊച്ചിരാജാക്കന്മാർ.
രാമനാട്ടത്തിന്റെ അവതരണകാലം മുതൽ കൊച്ചിയിൽ കളരിയും കളിയോഗവുമുണ്ടായിരുന്നു.
ആട്ടക്കഥാരചനയിൽ പിമ്പിലാണെങ്കിലും കഥകളിയുടെ പുരസ്കർത്താവ് എന്ന നിലയിൽ കേരളവർമ്മയുടെ പ്രവർത്തനങ്ങൾ വിലപ്പെട്ടതാണ്.
അരൂർ മാധവനടിരിതി , കല്ലൂർ നീലകണ്ഠൻ നമ്പൂതിരിപ്പാട് , മുതുകുറിശ്ശി ഉണ്ണി , ഇടവട്ടിക്കാട്ട് അനുജൻ നമ്പൂതിരി , ആമ്പല്ലൂർ ഇലയിടത്ത് നാരായണൻ നമ്പൂതിരിപ്പാട് , ചേരനല്ലൂർ കൃഷ്ണൻ കർത്താവ് തുടങ്ങിയ കവികൾ അദ്ദേഹത്തിന്റെ ആശ്രിതന്മാരായിരുന്നു .
പണ്ഡിതനായ കപ്ലിങ്ങാട്ട് നമ്പൂതിരിയെ ക്ഷണിച്ചുവരുത്തി രാഘവപ്പിഷാരടിയുടെ രാവണോദ്ഭവത്തിനും കല്ലൂർ നമ്പൂതിരിപ്പാടിന്റെ ബാലിവിജയത്തിനും ആട്ടക്രമങ്ങൾ ഏർപ്പെടുത്തിയത് വീരകേരളവർമ്മയാണ്.
പണ്ഡിതന്മാരെ മുക്തഹസ്തമായുള്ള അഭീഷ്ടദാനംകൊണ്ട് അദ്ദേഹം അനുഗ്രഹിച്ചിരുന്നു.
വീരകേസരി ഇംഗ്ലീഷ് വിലാസം https://ml.wikipedia.org/wiki/Virakesari
ശ്രീലങ്കയിൽ പുറത്തിറങ്ങുന്ന ഒരു തമിഴ് ദിനപത്രമാണ് വീരകേസരി .
എക്സ്പ്രസ് ന്യൂസ്‌പേപ്പേഴ്സ് ആണ് ഈ ദിനപത്രത്തിന്റെ ഉടമസ്ഥർ.
1930 ഓഗസ്റ്റ് 6ന് പി.പി.ആർ. സുബ്രഹ്മണ്യനാണ് വീരകേസരി സ്ഥാപിച്ചത്.
തമിഴ്നാട്ടിലെ ഒരു പത്രപ്രവർത്തകനായിരുന്നു സുബ്രഹ്മണ്യൻ.
"Victorious Lion" എന്ന ആപ്തവാക്യത്തോടെയാണ് വീരകേസരിയുടെ ആദ്യത്തെ ലക്കം പുറത്തിറങ്ങിയത്.
ഏകദേശം 20 വർഷത്തോളം സുബ്രഹ്മണ്യനായിരുന്നു പത്രത്തിന്റെ മേധാവി.
1948ൽ സിലോൺ ബ്രിട്ടനിൽ നിന്നും സ്വതന്ത്രമായി പൗരത്വ നിയമം നടപ്പിൽ വന്നതോടെ പി.പി.ആർ. സുബ്രഹ്മണ്യൻ തിരികെ ഇന്ത്യയിലേക്ക് മടങ്ങി.
ശ്രീലങ്കയിലുണ്ടായിരുന്ന ഒരു കമ്പനിയ്ക്ക് പത്രത്തിന്റെ ഉടമസ്ഥാവകാശം വിൽക്കുകയും ചെയ്തു.
1965ൽ സിംഹള രാഷ്ട്രീയ പാർട്ടി ഈ ദിനപത്രത്തെ ഏറ്റെടുത്തു.
1970ൽ എക്സ്പ്രസ് ന്യൂസ്‌പേപ്പേഴ്സ് വീരകേസരി ദിനപത്രത്തിന്റെ ഉടമസ്ഥാവകാശം വിലയ്ക്കുവാങ്ങി.
ഇന്ന് വീരകേസരി ദിനപത്രത്തിന്റെ ആപ്തവാക്യം തരമാന വഴിയിൽ തെളിവാന തകവൽ എന്നതാണ്.
എക്സ്പ്രസ് ന്യൂസ്‌പേപ്പേഴ്സ് ഈ ദിനപത്രം കൂടാതെ ചില വാരികകളും മാസികകളും പ്രസിദ്ധീകരിക്കുന്നുണ്ട്.
ഇ-പേപ്പർ
വീരകേസരി ദിനപത്രത്തിന്റെ ഔദ്യോഗിക വെബ്‌സൈറ്റ് 2002ൽ ആരംഭിച്ചു.
2005ൽ ഈ ദിനപത്രത്തിന്റെ ഇ-പേപ്പറും പുറത്തിറങ്ങിത്തുടങ്ങി.
ലോകത്തിലെ ആദ്യ തമിഴ് ഇ-പേപ്പറുമാണ് ഇത്.
എഡിറ്റർമാർ പ്രഭാകരൻ - ഞായറാഴ്ചത്തെ പ്രത്യേക പതിപ്പിന്റെ എഡിറ്റർ.
എസ്. ശ്രീകാജൻ - ദിനപത്രത്തിന്റെ എഡിറ്റർ നേട്ടങ്ങൾ മികച്ച ഡിസൈനിനുള്ള ജേണലിസം അവാർഡ് (2005) ശ്രീലങ്കയിലെ മികച്ച വാർത്താ വെബ്‌സൈറ്റ് (2010) അവലംബം ↑ പുറം കണ്ണികൾ ഔദ്യോഗിക വെബ്സൈറ്റ് E-paper
വീരപാണ്ഡ്യ കട്ടബ്ബൊമ്മൻ ഇംഗ്ലീഷ് വിലാസം https://ml.wikipedia.org/wiki/Veerapandiya_Kattabomman
ബ്രിട്ടീഷുഭരണത്തിനെതിരെ പടനയിച്ച പാഞ്ചാലക്കുറിച്ചിയിലെ ഒരു ഭരണാധികാരിയായിരുന്നു വീരപാണ്ഡ്യ കട്ടബ്ബൊമ്മൻ (1760-1799).
ഒന്നാം സ്വാതന്ത്ര്യ സമരത്തിനു ആറു ദശകങ്ങൾക്കുമുമ്പ് ബ്രിട്ടീഷുകാർക്കെതിരെ കട്ടബ്ബൊമ്മൻ പടനയിച്ചു എങ്കിലും ബ്രിട്ടീഷുകാർ, രക്തരൂക്ഷിതമായ ഒരു യുദ്ധത്തിനൊടുവിൽ കട്ടബ്ബൊമ്മനെ തടവിലാക്കുകയും 1799-ൽ തൂക്കിലേറ്റുകയും അദ്ദേഹത്തിന്റെ കോട്ട തകർക്കുകയും സമ്പത്ത് കൊള്ളയടിക്കുകയും ചെയ്തു.
ഇന്ന് പാഞ്ചാലക്കുറിച്ചി തമിഴ് നാട്ടിലെ തൂത്തുക്കുടിയിലെ ചരിത്രപ്രധാനമായ ഒരു  സ്ഥലമാണ്.
ജീവിതരേഖ തൂത്തുക്കുടിയിലെ കട്ടബൊമ്മന്റെ പ്രതിമ
1760 ജനുവരി 3ന് പാഞ്ചാലക്കുറിച്ചിയിൽ ജനിച്ചു.
മുഴുവൻ പേര് വീമരാജ ജഗവീരപാണ്ഡ്യ സുബ്രഹ്മണ്യ കട്ടബ്ബൊമ്മൻ.
പിതാവ്, ജഗവീര കട്ടബ്ബൊമ്മൻ, മാതാവ്, അറുമുഖത്തമ്മാൾ.
പിതാവ് മദ്രാസ് രാജാവിന് കീഴിലുള്ള പാളയങ്ങൾ എന്നറിയപ്പെടുന്ന 72 നാട്ടുരാജ്യങ്ങളിൽ  47-ാമത്തെ നാട്ടു രാജ്യമായ അഴകിയ വീരപാണ്ഡ്യപുരം എന്ന നാട്ടുരാജ്യത്തിൻറെ ഭരണകർത്താവ്
വിജയനഗരസാമ്രാജ്യം 16-ആം നൂറ്റാണ്ടിന്റെ മദ്ധ്യത്തിൽ തകർന്നപ്പോൾ, തമിഴ് നാട്ടിലെ അവരുടെ സാമന്തരാജ്യങ്ങൾ സ്വതന്ത്രങ്ങളായി.
പാണ്ഡ്യരാജ്യം അന്നു ഭരിച്ചിരുന്നത് മധുരയിലെ നായ്ക്കന്മാരായിരുന്നു.
അവർ രാജ്യം 72 പാളയങ്ങളായിത്തിരിക്കുകയും ചെയ്തു.
72 പ്രവശ്യകളിലേയും അധികാരികളെ നാട്ടുരാജാവായി പ്രഖ്യാപിക്കുകയും അവരെ പാളയക്കാരർ എന്ന സ്ഥാനപ്പേരിട്ടു വിളിക്കുകയും ചെയ്തു.
ഇവർക്ക് രാജ്യഭരണത്തിനും നികുതിപിരിക്കാനും  ക്രമസമാധാന പാലനത്തിനും നിയമവ്യവസ്ഥ പരിപാലിക്കാനും പ്രാദേശികകോടതികൾ നടത്താനും, യുദ്ധത്തിനായി സദാ ഒരു സേനയെ സജ്ജമാക്കാനുമുള്ള അധികാരവും മദ്രാസ് രാജാവ് പതിച്ചു നൽകി.
1736-ൽ ആർകോട്ടിലെ ചന്ദസാഹിബ് മധുരയിലെ അവസാനത്തെ രാജ്ഞിയിൽ നിന്ന് അധികാരം ഒരു വഞ്ചനയിലൂടെ പിടിച്ചെടുത്തു.
എന്നാൽ അധികം വൈകാതെതന്നെ ആർക്കോട്ട് നവാബ് ചന്ദ്രാസാഹിബിനെ പ്രസിദ്ധമായ കർണാട്ടിക് യുദ്ധത്തിൽ വധിക്കകുകയും മദ്രാസ് രാജ്യം ഒട്ടുക്കെ ആർക്കോട് സാമ്രാജ്യത്തിന് കീഴിലാവുകയും ചെയ്തു.
പക്ഷേ ഈ അധികാര കൈമാറ്റങ്ങളിൽ 72 പാളയക്കാറരിൽ ഭൂരിഭാഗവും തൃപ്തരല്ലായിരുന്നു.
ഇത് മനസ്സിലാക്കിയ നവാബ് വിശാലമായ സാമ്രാജ്യം കെട്ടിപ്പടുക്കുന്നതിൻറെ ഭാഗമായി  മദ്രാസ് രാജ്യത്തിലുടനീളം കോട്ടകളുടെ നിർമ്മാണം ആരംഭിച്ചു.
തങ്ങളെ വിശ്വാസത്തിലെടുക്കാതെയുള്ള നവാബിൻറെ ഈ പ്രവൃത്തി 72 പാളയക്കാരറും ഗോത്രനേതാക്കന്മാരുമായ രാജാക്കന്മാരെ ചൊടുപ്പിച്ചു.
ഒരു മുസ്ലീംചക്രവർത്തിക്കു കീഴിൽ അടിമയായ സാമന്തന്മാരാകുന്നതിന് താൽപ്പര്യമില്ലായിരുന്ന അവർ പരമ്പരാഗതമായി മദ്രാസ് രാജാവിന് നൽകിവന്നിരുന്ന നികുതി ആർക്കോട്ട് നവാബിന് നൽകാതെയായി.
ഇതിലുടെ തൻറെ വിശാലമായ സേനയെ തീറ്റിപോറ്റാനും, പുതിയകോട്ടകളുടെ നിർമ്മാണത്തിനും പണം ലഭിക്കില്ലന്ന കണ്ട നവാബ് ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ നിന്ന് ഭീമമായ തുക കടംവാങ്ങി.
എന്നാൽ താമസിക്കാതെ കടമായി വാങ്ങിയ തുക തിരികെ നൽകാനാവാതെ വരികയും, അതിനുപകരം കമ്പനി ആവശ്യപ്പെട്ടതനുസരിച്ച് മദ്രാസ് രാജ്യത്തിൻറെ തെക്കന്മേഖലയിലെ നികുതിപിരിക്കാനുള്ള  അവകാശം കമ്പനിക്കു നൽകുകയും ചെയ്തു.
അങ്ങനെ തമിഴ്നാട്ടിൻറെ തെക്കന്മേഖലയിലെല്ലാം ബ്രിട്ടീഷ് നികുതി സബ്രദായം നിലവിൽ വന്നു.
അതനുസരിച്ച് രാജ്യത്തിൻറെ ആഭ്യന്തര ഉൽപ്പാദനമേഖല പൂർണ്ണമായും ബ്രിട്ടീഷുകാർക്ക് തീറെഴുതപ്പെട്ടു.
ഒട്ടു മിക്ക പാളയക്കാരറും രാജശാസനം ശിരസ്സിലേന്തി നിസ്സഹായരായ നോക്കിനിന്നപ്പോൾ പ്രജകൾ ഭീമമായ നികുതിയടച്ച് പട്ടിണിയും പരിവട്ടവുമായി ജീവിച്ചു.
1750-കളോടെ നികുതിയടയ്ക്കാത്ത പല നാട്ടുരാജാക്കന്മാരെയും ബ്രിട്ടീഷുകാർ തങ്ങളുടെ ഒത്താശയോടെ മുഹമ്മദ് യൂസഫ് ഖാൻ എന്ന ഒളിയാക്രമണ വിദഗ്ദ്ധനെ ഉപയോഗിച്ച് കാലപുരിക്കയച്ചു.
പക്ഷേ തങ്ങൾക്കും മുഹമ്മദ് യൂസഫ് ഖാൻ ഒരു വെല്ലുവിളിയാകുമെന്ന് കണ്ടപ്പോൾ ബ്രിട്ടീഷ്- ആർക്കോട്ട് സംയുക്തസേന ആ നിഷ്ഠൂരനെയും കൊന്നുകളഞ്ഞു.
1793-ൽ പുതിയ  കട്ടബ്ബൊമ്മൻ പരമ്പരയിലെ അഞ്ചാമത്തെ ഭരണകർത്താവും, മധുരനായ്ക്കരുടെ പാളയക്കാരറും (പ്രതിനിധി) ആയിരുന്ന വീരപാണ്ഡ്യ കട്ടബ്ബൊമ്മൻ, മുപ്പതാമത്തെ വയസ്സിൽ, 1790 ഫെബ്രുവരി 2ന് അഴകിയ വീരപാണ്ഡ്യ പുരത്തിൻറെ  രാജാവായത്.
അമിത നികുതിമൂലം തൻറെ പ്രജകളുടെ കഷ്ടപ്പാട് തിരിച്ചറിഞ്ഞ അദ്ദേഹം, ബ്രിട്ടീഷുകാർ ഏർപ്പെടുത്തിയിരിക്കുന്ന നികുതി തങ്ങളുടെ പരമാധികാരത്തിനോടുള്ള വെല്ലുവിളിയും പ്രജകളെ അധിക്ഷേപിക്കുന്നതിനു തുല്യമാണെന്നും അതിനാൽ തൻറെ രാജ്യത്തുനിന്നും അണ പൈസ നികുതി കൊടിക്കില്ലെന്നും ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ കളക്ടർക്ക് എഴുതി.
നേരിട്ടു കാണുവാനും ചർച്ച നടത്തുവാനും പലതവണ കളക്ടർ കട്ടബൊമ്മനോട് ആവശ്യപ്പെട്ടെങ്കിലും ആദ്ദേഹം കാണാൻ കൂട്ടാക്കിയില്ല.
ഒടുവിൽ രാമനാഥപുരത്തെ സേതുപതി രാജാവിൻറെ കൊട്ടാരത്തിൽ  വെച്ച്  ചർച്ചക്കായി വരുവാൻ ഗവർണർ കട്ടബൊമ്മനോട് അപേക്ഷിച്ചുകൊണ്ട് കത്തയച്ചു.
ചർച്ചക്കുവിളിച്ചശേഷം പൊടുന്നനെ വളഞ്ഞാക്രമിച്ച് പലരേയും കൊന്നതന്ത്രം കട്ടബൊമ്മനോട് വിലപോയില്ല.
ചർച്ചക്കിടെ ആയുധമെടുത്ത ബ്രിട്ടീഷ് കമ്പനിയുടെ ഡെപ്യൂട്ടി കമാൻറിൻറെ തലയരിഞ്ഞുതള്ളിയ വീരപാണ്ഡ്യ കട്ടബൊമ്മൻ തൻറെ വേഷ പ്രഛന്നരായി നിന്ന പടയാളികളോടൊപ്പം പാഞ്ഞടുത്ത ബ്രിട്ടീഷ് സൈന്യത്തോട് സധൈര്യം പോരാടി ഒരു പോറൽപോലുമേൽക്കാതെ തൻറെ രാജ്യത്ത് തിരിച്ചെത്തി.
പക്ഷേ പടത്തലവനായിരുന്ന ധനപതി പിള്ളയെ ശത്രുസൈന്യം തടങ്കലിലാക്കി.
ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ മുഖത്തേറ്റ അടിയായിരുന്നു കട്ടബൊമ്മൻറെ കൈകൊണ്ടുണ്ടായ ഡെപ്യൂട്ടി കമാൻറിൻറെ അന്ത്യം .
പക്ഷേ ഈസ്റ്റ് ഇന്ത്യാ കമ്പനി ഈ സംഭവവികാസത്തെ പക്വപരമായി സമീപിച്ചു.
ഈ വിവരം ഇന്ത്യാ മഹാരാജ്യത്ത് പാട്ടായാൽ കമ്പനിക്കെതിരെ കുടുതൽ പേർ രംഗത്തെത്തുമെന്ന് മനസ്സിലാക്കിയ അവർ ഗവർണർ ജാക്സണെ അന്വേഷണ വിധേയമായി തൽസ്ഥാനത്തുനിന്ന് നീക്കുകയും, തടങ്കലിലായിരുന്ന പടത്തലവൻ ധനപതിപിള്ളയെ മോചിപ്പിക്കുകയും ചെയ്തു.
1799 മാർച്ച് 16-ന് പുതുതായി വന്ന കളക്ടർ കട്ടബൊമ്മനെ ചർച്ചക്കായി ക്ഷണിച്ചു.
ചർച്ചക്ക് താൽപ്പര്യമില്ലാതിരുന്ന കട്ടബൊമ്മൻ തൻറെ രാജ്യത്ത് അതിഭീകരമായ വരൾച്ചയാണെന്നും നികുതി നൽകാനാവില്ലെന്നും, ഇനിയൊരിക്കലും നികുതി നൽകില്ലെന്നും കളക്ടറെ അറിയിച്ചു.
കൂടാതെ ഇക്കാലമത്രയും കമ്പനി നികുതിയായി പിരിച്ചെടുത്ത ധനം തിരികെ നൽകാനും ആവശ്യപ്പെട്ടു.
കാര്യങ്ങൾ പന്തിയെല്ലന്നുകണ്ട ബ്രിട്ടീഷ് കളക്ടർ വീരപാണ്ഡ്യ പുരത്തിൻറെ അയൽ രാജ്യത്തെ രാജാവും കട്ടബൊമ്മൻറെ ശത്രുവുമായ ഇളയപ്പൻ  പൊലിഗറുമായി സന്ധിയിലേർപ്പെടുകയും, അതിർത്തി തർക്കങ്ങൾ പതിവായിരുന്ന ഇരുരാജ്യങ്ങൾക്കുമിടയിൽ പെട്ടെന്ന് യുദ്ധം പൊട്ടിപ്പുറപ്പെടുകയും ചെയ്തു.
കൂടാതെ  കട്ടബൊമ്മൻറെ രാജ്യത്തിലെ ജനങ്ങൾക്ക് ബ്രിട്ടീഷ് നികുതിയില്ലന്ന വാർത്ത  മദ്രാസ് രാജ്യത്തിൽ പടരുകയും അവിടത്തെ ജനങ്ങൾ തങ്ങളുടെ രാജാക്കന്മാരുടെ  കഴിവുകേടുകൊണ്ടാണ് നാം ഇങ്ങനെ ബ്രിട്ടീഷുകാർക്ക് നികുതികൊടുക്കേണ്ടിവരുന്നതെന്നും പറഞ്ഞു തുടങ്ങി.
ഇത്  തിരിച്ചറിഞ്ഞ മറ്റു പാളയക്കാരന്മാർ ക്കിടയിൽ വീരപാണ്ഡ്യ കട്ടബൊമ്മൻ  കണ്ണിലെ കരടായിമാറി.
വീരപാണ്ഡ്യ കട്ടബൊമ്മൻ ഒരേസമയം പാളയക്കാരാർ രാജാക്കന്മാരുടേയും ഈസ്റ്റ് ഇന്ത്യാ കമ്പനിയുടേയും ശത്രുവായി മാറി.
ചതിപ്രയോഗങ്ങളിലും മിന്നലാക്രമണങ്ങളും  കട്ടബൊമ്മനെതിരെ പതിവായി നടന്നുകൊണ്ടിരുന്നു.
നേരിട്ടൊരു ആക്രമണത്തിനിറങ്ങാതെ ശിഖണ്ഡി പരിവേഷത്തിൽ ബ്രിട്ടീഷ് സൈന്യം ആക്രമണങ്ങൾ നടത്തികൊണ്ടിരുന്നു.
1799 പകുതിയോടെ വീരപാണ്ഡ്യ കട്ടബൊമ്മനെതിരെ  ഒരു തുറന്ന പോരിന്  ബ്രിട്ടീഷ് സൈന്യം തയ്യാറെടുന്നു...............................................
വീരഭദ്ര ക്ഷേത്രം, ലേപാക്ഷി
ആന്ധ്രാപ്രദേശിലെ അനന്തപുർ ജില്ലയിലെ ലേപാക്ഷിയിൽ സ്ഥിതി ചെയ്യുന്ന ക്ഷേത്രമാണ് വീരഭദ്ര ക്ഷേത്രം .
പതിനാറാം നൂറ്റാണ്ടിൽ വിജയനഗര വാസ്തുവിദ്യ ശൈലിയാണ് ക്ഷേത്രം നിർമ്മിച്ചിരിക്കുന്നത്.
ദേശീയ പ്രാധാന്യമുള്ള സംരക്ഷിത സ്മാരകങ്ങളിൽ ഒന്നാണ് ഇത്.
രാമായണത്തിന്റെയും മഹാഭാരതത്തിന്റെയും ഇതിഹാസ കഥകളിൽ നിന്ന് രാമന്റെയും കൃഷ്ണന്റെയും ചിത്രങ്ങളുമായി ഫ്രെസ്കോ പെയിന്റിംഗ് പ്രത്യേകമായി ചിത്രീകരിച്ചിട്ടുണ്ട്.
മഹാഭാരതത്തിലെയും പുരാണങ്ങളെയും ചിത്രങ്ങൾ അതിലൂടെ സംരക്ഷിക്കപ്പെട്ടിരിക്കുന്നു.
ക്ഷേത്രത്തിൽ നിന്ന് 200 മീറ്റർ (660 അടി) അകലെ ശിവ എന്ന പർവ്വതത്തിൽ ഒരു വലിയ നന്ദി (കാള) ഉണ്ട്.
ഇത് ഒറ്റ കല്ലിൽ നിന്നാണ് നിർമ്മിച്ചിരിക്കുന്നത്.
ലോകത്തിലെ ഏറ്റവും വലിയ തരത്തിലുള്ള ഒന്നാണ് ഇത്.
അവലംബം ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) പുറത്തേക്കുള്ള കണ്ണികൾ വീരഭദ്ര ക്ഷേത്രം, ലേപാക്ഷി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photo Essay of the Temple
13°48′6.64″N 77°36′34.37″E ﻿ / ﻿ 13.8018444°N 77.6095472°E ﻿ / 13.8018444; 77.6095472
വീരകേരളം മഹാകാവ്യം ഇംഗ്ലീഷ് വിലാസം https://ml.wikipedia.org/wiki/Veerakeralam_Mahakavyam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
തിരിച്ചുവരാത്തവണ്ണം അന്യം നിന്നു എന്നു കരുതപ്പെടുന്ന  മലയാള മഹാകാവ്യശാഖയിലേക്ക് അവസാനമായി മുതൽക്കൂട്ടായ മഹാകാവ്യമാണ്‌ വീരകേരളം മഹാകാവ്യം.
[[കൈതക്കൽജാതവേദനാണ്  ഇരുപത്തിയൊന്നാം നൂറ്റാണ്ടിലെ മഹാകവി.
വിപുലവും സാരവത്തുമായ അവതാരികയോടെ ആർ രാമചന്ദ്രൻ നായർ ഇതിനെ പരിചയപ്പെടുത്തുന്നു.
പതിനാലു സർഗ്ഗങ്ങളും 1145 ശ്ലോകങ്ങളും ഉൾക്കൊള്ളുന്ന പ്രൗഢസുന്ദരമായ ഈ മഹാകാവ്യത്തിൽ മലയാളത്തിന്റെ വീര കേരളസിംഹം കേരളവർമ്മ പഴശ്ശിരാജയുടെ ചരിത്രമാണു വർണ്ണിക്കപ്പെട്ടിട്ടുള്ളത്.
ദേശഭക്തിപ്രഹർഷം
ദേശഭക്തിയാണു ഈ കൃതിയുടെ മുഖമുദ്ര.
നാട് ആക്രമിച്ച റ്റിപ്പുവിനോടും ബ്രിട്ടീഷുകാരോടും  ദേശാഭിമാനികളായ കുറിച്യരുടെയും നായർ പടയാളികളുടെയും സഹായത്തോടെ എതിരിടുന്നതാണ് ഇതിവൃത്തം സർഗ്ഗങ്ങൾ
14 സർഗ്ഗങ്ങളാണ് വീരകേരളത്തിലുള്ളത്.
ഭിന്നവൃത്തങ്ങളാകണം സർഗ്ഗങ്ങൾ എന്ന ലക്ഷണം സാർത്ഥകമാക്കിക്കൊണ്ട് 14 വൃത്തങ്ങളിലായാണ് ഇത് രചിക്കപ്പെട്ടിട്ടുള്ളത്.
സർഗ്ഗം ഒന്ന് ( മാലിനി ) സർഗ്ഗം രണ്ട് ( വസന്തതിലകം ) സർഗ്ഗം മൂന്ന് ( അനുഷ്ടുപ്പ് ) സർഗ്ഗം നാല് ( ഇന്ദ്രവജ്ര ) സർഗ്ഗം അഞ്ച് ( ദ്രുതവിളംബിതം ) സർഗ്ഗം ആറ് ( മഞ്ജുഭാഷിണി ) സർഗ്ഗം ഏഴ് ( അതിരുചിര ) സർഗ്ഗം എട്ട്  ( ഇന്ദ്രവംശ ) സർഗ്ഗം ഒമ്പത് ( രഥോദ്ധത ) സർഗ്ഗം പത്ത് ( മന്ദാക്രാന്ത ) സർഗ്ഗം പതിനൊന്ന് ( വംശസ്ഥം ) സർഗ്ഗം പന്ത്രണ്ട് ( ശാലിനി ) സർഗ്ഗം പതിമൂന്ന് ( പുഷ്പിതാഗ്ര ) സർഗ്ഗം പതിനാല് ( വിയോഗിനി ) അവലംബം ↑ 1187/2012 പഞ്ചാംഗം പുസ്തകശാല, കുന്നംകുളം 2012 ↑
വീരപാണ്ഡ്യ കട്ടബൊമ്മൻ (ചിത്രം) ഇംഗ്ലീഷ് വിലാസം https://ml.wikipedia.org/wiki/Veerapandiya_Kattabomman_(film)
ബി. ആർ. പന്തുലു സംവിധാനം ചെയ്ത് 1959-ൽ പുറത്തിറങ്ങിയ ഇന്ത്യൻ തമിഴ് ഭാഷാ ചിത്രമാണ് വീരപാണ്ഡ്യ കട്ടബൊമ്മൻ (ചിത്രം) Veerapandiya Kattabomman (lit. Kattabomman, the Brave Warrior).
ശിവാജി ഗണേശൻ , ജെമിനി ഗണേശൻ , പത്മിനി , എസ് വരലക്ഷ്മി , രാഗിണി എന്നിവർ പ്രധാന വേഷങ്ങളിൽ അഭിനയിക്കുന്നു.
വി.കെ. രാമസാമി , ജാവേർ സീതാരാമൻ എന്നിവരാണ് പ്രധാന വേഷം ചെയ്യുന്നത്.
ജി. രാമനാഥൻ സംഗീതസംവിധാനം നിർവ്വഹിച്ചു.
പത്മിനി പിക്ചേഴ്സിന്റെ പന്തുലു നിർമ്മിച്ച് വിതരണം ചെയ്ത വീരപാണ്ഡ്യ കട്ടബൊമ്മൻ പതിനെട്ടാം നൂറ്റാണ്ടിൽ ദക്ഷിണേന്ത്യയിലെ ഈസ്റ്റ് ഇൻഡ്യ കമ്പനിക്കെതിരെ കലാപത്തിൽ ഉയർന്നുവന്ന കഥയെ അടിസ്ഥാനമാക്കിയുള്ളതാണ്.
ശക്തി ടി. കെ കൃഷ്ണസ്വാമി രചിച്ച ശിവാജി ഗണേശന്റെ ശിവജി നാടക മന്ദിരം സമിതിയുടെ അതേ നാടകത്തിന്റെ ചലച്ചിത്രാവിഷ്കാരമായിരുന്നു ഇത്.
ജയ്പൂരിലെ മിക്ക സിനിമകളും ചിത്രീകരിച്ചിട്ടുണ്ട്.
ടെക്നിക്കളറിൽ റിലീസ് ചെയ്യപ്പെടുന്ന ആദ്യ തമിഴ് ചിത്രം എന്നറിയപ്പെടുന്ന വീരപാണ്ഡ്യ കട്ടബൊമ്മൻ ശ്രദ്ധേയമാണ്.
1959 മേയ് 10-ന് ലണ്ടനിൽ പ്രദർശിപ്പിച്ച ഈ ചിത്രത്തിന്റെ പ്രദർശനം ആറു ദിവസത്തിനു ശേഷം തമിഴ് നാട്ടിൽ റിലീസ് ചെയ്യപ്പെട്ടു.
ശിവാജി ഗണേശന്റെ കട്ടബൊമ്മൻ അഭിനയത്തിന് വലിയ പ്രശംസ പിടിച്ചുപറ്റിയിരുന്നു.
എന്നാൽ ചില പണ്ഡിതന്മാർ ഈ സിനിമയെ ചരിത്രപരമായി കൃത്യതയുള്ളതായി കണക്കാക്കുന്നില്ല, പ്രത്യേകിച്ച് ഗണേശന്റെ കട്ടബൊമ്മന്റെ വേഷം.
25 ആഴ്ചകളിലേറെയായി തിയേറ്ററുകളിൽ ഈ ചലച്ചിത്രം വാണിജ്യ വിജയം കൈവരിച്ചു, അങ്ങനെ ഇത് ഒരു വെള്ളി ജൂബിലി സിനിമയായി.
1959-ൽ വീരപാണ്ഡ്യ കട്ടബ്രഹ്മണ്ണ എന്ന പേരിൽ തെലുങ്കു ഡബ്ബ് ചെയ്തു പുറത്തിറങ്ങി.
1960-ൽ അമർ ഷഹീദ് എന്ന പേരിൽ ഹിന്ദിയിൽ പുറത്തിറങ്ങി.
അവലംബം ഗ്രന്ഥസൂചിക {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) /ref {{ cite book }} : Invalid | ref=harv ( help ) ബാഹ്യ ലിങ്കുകൾ Veerapandiya Kattabomman ഇന്റർനെറ്റ് മൂവി ഡാറ്റാബേസിൽ
ലരിയറ്റ് ചെയിൻ ഇംഗ്ലീഷ് വിലാസം https://ml.wikipedia.org/wiki/Lariat_chain A lariat chain at the Museu de la Ciencia (science museum), in Barcelona, Spain.
ലരിയറ്റ് ചെയിൻ തൂങ്ങികിടക്കുന്ന ചങ്ങല കൊണ്ടുള്ള ഒരു ലൂപ്പാണ്.
ഇതൊരു ചക്രത്തിൽ തിരിയുന്നു.
ഒരു ശാസ്ത്ര പ്രദർശനം അല്ലെങ്കിൽ ഒരു കളിപ്പാട്ടമായി ഇത് പലപ്പോഴും ഉപയോഗിക്കാറുണ്ട്.
1986-ൽ സാൻഫ്രാൻസിസ്കോയിലെ എക്സ്പ്ലോററ്റോറിയത്തിൽ ഒരു ആർട്ടിസ്റ്റ്-ഇൻ-റസിഡൻസ് പ്രോജക്ട് എന്ന പേരിൽ Norman Tuck നോർമൻ ടക് ആണ് യഥാർത്ഥ ലരിയറ്റ് ചെയിൻ Lariat Chain Archived 2018-08-31 at the Wayback Machine .
സൃഷ്ടിക്കപ്പെട്ടത്.
ഇതും കാണുക Belt (mechanical) ഫൗക്കോൾ പെൻഡുലം Launch loop has similar potential instabilities അവലംബം ബാഹ്യ ലിങ്കുകൾ Lariat chains എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Coilgun info: Lariat Chain Introduction Kinetic Chain sculpture built from a bicycle Instructables how-to Simulation of a Lariat chain
ലറോഷ് ഫുക്കോ
പതിനേഴാം നൂറ്റാണ്ടിൽ ജീവിച്ചിരുന്ന ഫ്രഞ്ച് ഗ്രന്ഥകാരനാണ് ലറോഷ് ഫുക്കോ (15 സെപ്റ്റംബർ 1613 – 17 മാർച്ച് 1680).
സമൂഹത്തിന്റേയും വ്യക്തികളുടെയും സ്വഭാവങ്ങളെ സ്വന്തം രീതിയിൽ നിരീക്ഷിച്ച് സ്വാഭിപ്രായം സാരവാക്യങ്ങളായി പ്രസിദ്ധീകരിക്കുകയുണ്ടായി.
ഉദാഹരണം ആത്മാഭിമാനമെന്നത് ഏറ്റവും വലിയ ആത്മ പ്രശംസയാകുന്നു.
സമുദ്രത്തിൽ നദികളെന്നപോലെ സദ്ഗുണങ്ങളെല്ലാം സ്വാർത്ഥ താത്പര്യത്തിൽ വിലയിക്കുന്നു.
അവലംബം ↑ പുറം കണ്ണികൾ François de La Rochefoucauld എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.